7. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 840 της 16/20 Νοεμ. 1978 (ΦΕΚ Α΄ 196) Περί χορηγήσεως, προαγωγής, επεκτάσεως, ανανεώσεως, αφαιρέσεως και ελέγχου των πτυχίων Μελετητών και Γραφείων Μελετών. Έχοντες υπ’ όψει: 1.Τας διατάξεις του άρθρ. 24 παρ. 1 του Νόμ. 716/1977 «περί Mητρώου Mελετητών και Aναθέσεως και Εκπονήσεως Μελετών». 2.Την από 16.10.1978 Γνωμοδότησιν της Γνωμοδοτικής Επιτροπής Μελετών (ΓΕΜ) (Πρακτικόν υπ’ αριθ. ΓΕΜ. 29/16.10.1978). 3.Την υπ’ αριθ. 1023/1978 Γνωμοδότησιν του Συμβουλίου της Επικρατείας, προτάσει του Υπουργού Συντονισμού, αποφασίζομεν: Άρθρ.1.-Τα πτυχία Μελετητών και Γραφείων Μελετών χορηγούνται, ανανεούνται, επεκτείνονται, ελέγχονται και προάγονται υπό του Γραφείου Μητρώου Μελετητών και Κανονισμού Αναθέσεως Μελετών του Υπουργείου Συντονισμού, κατόπιν αποφάσεως του Υπουργού Συντονισμού μετά γνώμην της ΓΕΜ.  (Μετά τη σελ. 140,714) Σελ. 140,715 Τεύχος 693-Σελ. 79 Μελέτες Τεχνικών Έργων 23.Β.ζ.7 Άρθρ.2.-1.Δια την προαγωγήν πτυχίου Μελετητού εις ανωτέραν τάξιν ή την επέκτασιν τούτου εις ετέραν κατηγορίαν Μελετών δέον όπως ο ενδιαφερόμενος μελετητής υποβάλη εις την κατά το προηγούμενον άρθρον αρμοδίαν Υπηρσείαν του Υπουργείου Συντονισμού σχετικήν αίτησιν μετά τυχόν προσθέτων πιστοποιητικών πείρας του άρθρ. 9 του Νόμ. 716/1977. Ταύτα συνεκτιμώνται μετά τυχόν επιβληθεισών τελεσιδίκων κυρώσεων εις τον μελετητήν, της αρμοδίας Υπηρεσίας υποχρεουμένης όπως γνωστοποιή ταύτας εις την ως άνω Υπηρεσίαν του Υπουργείου Συντονισμού. 2.Η παρέλευσις χρόνου και μόνον από της κτήσεως του διπλώματος εις ουδεμίαν περίπτωσιν δύναται να αποτελέση, εαυτή καθ’ εαυτήν, ικανήν προϋπόθεσιν δια την αυτόματον προαγωγήν του πτυχίου. Άρθρ.3.-1.Η ανανέωσις και ο έλεγχος των πτυχίων μελετητών ενεργείται ανά τετραετίαν, κατά τας διατάξεις του άρθρ. 10 του Νόμ. 716/1977 επί τη υποβολή, εις την κατά το άρθρ. 1 του παρόντος αρμοδίαν Υπηρεσίαν του Υπουργείου Συντονισμού, σχετικής αιτήσεως συνοδευομένης υπό υπευθύνου δηλώσεως του Ν.Δ. 105/1969 του μελετητού περί του ότι δεν εμπίπτει ούτος εις τινα των κωλυμάτων της παρ. 2 του άρθρ. 3 του Νόμ. 716/1977 δια την απόκτησιν της ιδιότητος του Μελετητού. 2.Η ανανέωσις και ο έλεγχος των πτυχίων Γραφείων Μελετών ενεργείται ανά τετραετίαν, κατά τας διατάξεις του άρθρ. 10 του Νόμ. 716/1977 επί τη υποβολή εις την ως άνω αρμοδίαν Υπηρεσίαν του Υπουργείου Συντονισμού, σχετικής αιτήσεως του νομίμου εκπροσώπου του Γραφείου Μελετών. 3.Το προς ανανέωσιν πτυχίον ελέγχεται και ανανεούται υπό την προϋπόθεσιν ότι, οι ανήκοντες εις το Γραφείον Μελετών εταίροι ή υπάλληλοι έχουν υποβάλει προηγουμένως τα κατά την παρ. 1 του παρόντος άρθρου απαιτούμενα δικαιολογητικά δια τον έλεγχον και ανανέωσιν των ατομικών των πτυχίων. Άρθρ.4.-Εις περίπτωσιν αποχωρήσεως ή θανάτου ή αντικαταστάσεως μέλους Γραφείου Μελετών, εταίρου ή υπαλλήλου, κατά την διάρκειαν ισχύος του πτυχίου, τούτο αναθεωρούμενον ενημερούται υποχρεωτικώς υπό της ως άνω αρμοδίας Υπηρεσίας του Υπουργείου Συντονισμού, το αργότερον εντός 30 ημερών από της γνωστοποιήσεως υπό του Γραφείου Μελετών των ανωτέρω συμβάντων εις την ως άνω Υπηρεσίαν, επανακαθοριζομένης της κατηγορίας και της τάξεως αυτού. Άρθρ.5.-Η προσωρινή ή οριστική διαγραφή του μελετητού από το μητρώον συνεπάγεται αυτεπαγγέλτως και την προσωρινήν ή οριστικήν αφαίρεσιν του πτυχίου του αντιστοίχως. Εις τον επί του Συντονισμού Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. Σελ. 140,716 Τεύχος 693-Σελ. 80 